Paġna Il-Kunsill biħsiebu jżomm il-miżuri restrittivi kontra l-persuna msemmija hawn fuq b'dikjarazzjoni ġdida tar-raġunijiet. Is-Sur Armanazi huwa b'dan infurmat li jista' jippreżenta talba lill-Kunsill biex jikseb id-dikjarazzjoni tar-raġunijiet maħsuba, qabel is-27 ta' Marzu 2015, fl-indirizz li ġej: Permezz tad-Deċiżjoni Nru 543/14/COL tal-10 ta' Diċembru 2014, riprodotta fil-lingwa awtentika fil-paġni li jsegwu dan is-sommarju, l-Awtorità tas-Sorveljanza tal-EFTA bdiet proċedimenti skont l-Artikolu 1(2) fil-Parti I tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja. L-awtoritajiet Iżlandiżi ġew infurmati permezz ta' kopja tad-deċiżjoni. Permezz ta' dan l-avviż, l-Awtorità ta' Sorveljanza tal-EFTA tavża lill-Istati tal-EFTA, lill-Istati Membri tal-UE u lill-partijiet interessati biex jibagħtu l-kummenti tagħhom dwar il-miżura inkwistjoni, fi żmien xahar mid-data tal-pubblikazzjoni, lil: Il-kummenti se jkunu kkomunikati lill-awtoritajiet Iżlandiżi. L-identità tal-parti interessata li tissottometti l-kummenti tista' tinżamm milli tkun żvelata wara talba bil-miktub li tiddikjara r-raġunijiet għat-talba. Fil-15 u s-17 ta' April 2014, l-awtoritajiet Iżlandiżi nnotifikaw lill-Awtorità għaċ-ċertezza legali skont l-Artikolu 1(3) fil-Parti I tal-Protokoll 3, kuntratt tal-enerġija li sar fis-17 ta' Marzu 2014 bejn Landsvirkjun, il-Kumpanija Nazzjonali tal-Elettriku, u PCC Bakki Silicon hf. Bl-ittra datata d-19 ta' Mejju 2014, l-Awtorità talbet aktar informazzjoni mill-awtoritajiet Iżlandiżi dwar l-ipprezzar tal-elettriku u l-investiment meħtieġ mill-operatur tas-sistema ta' trażmissjoni. L-Awtorità rċeviet tweġiba parzjali fid-19 ta' Ġunju 2014 minn Landsvirkjun. L-Awtorità bagħtet it-tieni talba għal informazzjoni fit-22 ta' Lulju 2014 li Landsvirkjun wieġbet għaliha fit-23 ta' Settembru 2014 u l-awtoritajiet Iżlandiżi wieġbu fl-20 ta' Ottubru 2014. PCC Bakki Silicon hf. hija kumpanija b'responsabbiltà limitata inkorporata fl-Iżlanda, li hija sjieda tal-kumpanija azzjonarja internazzjonali PCC SE f'Duisburg, il-Ġermanja. Il-kumpanija tippjana li tibni u topera impjant tal-metall għas-siliċju intensiv fl-enerġija fil-Grigal tal-Iżlanda. Għal din ir-raġuni, hija kkonkludiet ftehim mal-kumpanija elettrika tal-istat, Landsvirkjun, għax-xiri ta' 58 megawatt ta' elettriku għal 15-il sena. L-Iżlanda nnotifikat il-kuntratt lill-Awtorità għaċ-ċertezza legali. Il-kumpanija elettrika tal-istat ser tibni impjant tal-elettriku ġeotermiku biex tipprovdi l-elettriku lill-impjant tal-metall għas-siliċju. Il-kalkoli ta' profittabilità mogħtija minn Landsvirkjun għall-impjant tal-elettriku juru li, bl-ispejjeż diġa' dovuti tal-bini tal-impjant tal-elettriku, dan mhuwiex profittabbli, bid-dħul proġettat tal-kuntratt tal-elettriku. Għalhekk, l-Awtorità għanda d-dubji jekk il-kumpanija elettrika nazzjonali aġixxietx bħala operatur fl-ekonomija tas-suq fil-konklużjonijiet tat-termini tal-kuntratt tal-elettriku. Barra minn hekk, l-operatur tas-sistema ta' trażmissjoni, Landsnet, ikkonkluda ftehim ta' trażmissjoni ma' PCC Bakki Silicon hf. għat-trażmissjoni tal-elettriku kuntrattwali, li hemm dubju dwar jekk huwiex konformi mar-regoli statutorji fl-Iżlanda dwar il-kopertura tal-ispejjeż minn utent intensiv fl-enerġija ġdid li jaqbad mas-sistema ta' trażmissjoni nazzjonali permezz ta' (i) soprataxxa għat-tnaqqis tal-vultaġġ tal-elettriku mill-vultaġġ ta' trażmissjoni (soprataxxa għat-tnaqqis); u (ii) kontribut li jkopri l-ħlasijiet żejda li t-tqabbid tal-utent intensiv fl-enerġija jfisser għall-utenti eżistenti tas-sistema (kontribut għas-sistema). L-eżenzjonijiet jistgħu jinkludu l-għajnuna mill-istat. Fid-dawl ta' dan t'hawn fuq, l-Awtorità għandha dubji jekk it-termini tal-kuntratt tal-elettriku u s-soprataxxa għat-tnaqqis u l-kontribut għas-sistema fil-ftehim ta' trażmissjoni fihomx elementi ta' għajnuna mill-istat fi ħdan it-tifsira tal-Artikolu 61(1) tal-Ftehim ŻEE li huma konformi mal-Artikolu 61(3) tagħha. Għalhekk, l-Awtorità ddeċidiet li tiftaħ proċedura ta' investigazzjoni formali skont l-Artikolu 1(2) fil-Parti I tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u Qorti tal-Ġustizzja fil-kuntratt tal-elettriku u s-soprataxxa għat-tnaqqis u l-kontribut għas-sistema fil-ftehim ta' trażmissjoni ma' PCC Bakki Silicon hf. L-Uffiċċju Ewropew għas-Selezzjoni tal-Persunal (EPSO) qed jorganizza kompetizzjoni miftuħa Aktar informazzjoni tista' tinkiseb minn fuq is-sit tal-EPSO: http://blogs.ec.europa.eu/eu-careers.info/ Id-Direttiva 93/13/KEE ma tagħmilx projbizzjonijiet ġenerali fuq termini kuntrattwali fuq l-indiċjar tas-self ipotekarju f'kuntratti bejn fornitur u konsumatur. Hija l-qorti tar-rinviju li tivvaluta jekk il-klawżola kuntrattwali inkwistjoni hix inġusta. Il-valutazzjoni għandha tieħu in konsiderazzjoni l-interpretazzjoni tal-Qorti tal-kunċett ta' "klawżola inġusta". Id-Direttiva 93/13/KEE ma tillimitax is-setgħa diskrezzjonali ta' Stat ŻEE li jiddetermina, permezz tal-leġiżlazzjoni jew permezz tar-regulazzjoni amministrattiva, il-fatturi li jistgħu jikkawżaw tibdil f'indiċi predeterminat, bħalma hu l-indiċi Islandiż tal-prezzijiet tal-konsumatur, kif ukoll il-metodi biex jitkejjel dan it-tibdil, sakemm dawn huma espliċitament deskritti fil-kuntratt. Hija l-qorti nazzjonali kompetenti li tistabbilixi jekk klawżola kuntrattwali partikulari kinitx negozjata individwalment skont it-tifsira tal-Artikolu 3 tad-Direttiva 93/13/KEE. Hija l-qorti nazzjonali kompetenti li tistabbilixxi jekk klawżola kuntrattwali relatata mal-indiċjar tal-pagamenti ta' selfa biex jiġi finanzjat ix-xiri ta' proprjetà immobbli għandhiex tiġi meqjusa li kienet deskritta b'mod espliċitu u li tinftiehem mill-konsumatur. Tali valutazzjoni għandha wkoll tqis it-test preċiż tal-klawżoli kuntrattwali rilevanti u kull ċirkostanza oħra rilevanti, inkluż iċ-ċirkostanzi stipulati fil-punti (a) u (b) tat-tielet mistoqsja mqiegħda mill-qorti nazzjonali, kif ukoll il-leġiżlazzjoni nazzjonali dwar l-indiċjar tal-prezzijiet. L-Artikolu 6(1) tad-Direttiva 93/13/KEE għandu jiġi interpretat li jfisser li, fejn qorti nazzjonali tikkunsidra li klawżola partikolari hija inġusta skont it-tifsira tad-Direttiva, dik il-qorti għandha tiżgura li tali klawżola ma torbotx lill-konsumatur sakemm il-kuntratt ikun kapaċi jibqa' jeżisti mingħajr il-klawżola inġusta, sa fejn, bi qbil mar-regoli tal-liġi domestika, tali kontinwità tal-kuntratt hija legalment possibbli. Fin-nuqqas ta' provvedimenti speċifiċi, l-awtoritajiet nazzjonali jibqgħu marbuta minn regoli fundamentali tal-liġi taż-ŻEE meta jagħtu konċessjonijiet tas-servizzi. Dan ma jipprekludix l-awtorità nazzjonali milli tagħti piżar relattiv mal-kriterji tal-għoti, imma d-dmir ta' konformità mal-obbligu ta' trasparenza jibqa'. Dan l-obbligu jfisser li l-piżar relattiv ma jistax jibdel il-kriterji tal-għoti oriġinali, ikun ta' natura li seta' jaffettwa t-tħejjija tal-offerti jew li aktarx jagħti lok għal diskriminazzjoni kontra wieħed mill-offerenti. L-obbligu mhux neċessarjament jirrikjedi lill-awtoritajiet nazzjonali li jtemmu kuntratt jew li l-qrati nazzjonali jwarrbu deċiżjoni ta' għotja f'kull każ ta' ksur ta' dan l-obbligu marbut mal-għoti ta' konċessjoni ta' servizz. Madankollu, l-qorti għandha tikkunsidra, meta tkun qed tivvaluta ċ-ċirkostanzi tal-każ preżenti, ir-rimedji disponibbli biex jiġi żgurat li l-effetti kuntrarji għall-Artikoli 31 u 36 ŻEE ma jkomplux, li l-għan tal-interess pubbliku tal-amministrazzjoni tajba jiġi rifless fl-għoti tal-konċessjonijiet, sabiex l-għotjiet ikunu jistgħu isiru b'mod li la hu arbitrarju u lanqas diskriminatorju. Fin-nuqqas ta' regoli taż-ŻEE dwar rimedji hija s-sistema ġuridika domestika li tirregola l-proċeduri legali sabiex jiġu ssalvagwardati d-drittijiet li l-individwi jidderivaw minn dak l-obbligu, b'tali mod li dawn il-proċeduri ma jkunux inqas favorevoli minn proċeduri domestiċi simili u ma jagħmlux l-eżerċizzju ta' dawk id-dmirijiet prattikament impossibbli jew eċċessivament diffiċli. L-Artikoli 6 u 7 tad-Direttiva 2003/98/KE jeżiġu illi, meta jkun hemm tariffi għall-użu mill-ġdid tal-informazzjoni tas-settur pubbliku, trid tkun saret verifika sostantiva fi żmien meta tkun ġiet iffissata t-tariffa. Il-verifika trid turi illi d-dħul totali minn dawn it-tariffi ma jaqbiżx l-ispiża għall-ġbir, produzzjoni, riproduzzjoni u tqassim ta' dokumenti, flimkien ma' redditu raġjonevoli fuq l-investiment. Jekk il-fatturi rilevanti għal kalkolu mhumiex ċerti, trid issir imqar stima. Madankollu, il-bażi tal-kalkolu għat-tariffi tista' tingħata wkoll sempliċement fuq talba. Dan japplika kemm jekk it-tariffa hija stabbilita mil-leġiżlazzjoni, mill-awtorità pubblika rilevanti kif ukoll jekk hija stabbilita mod ieħor. Meta l-ispiża skont l-Artikolu 6 tad-Direttiva hija stabbilita, tista' titqies l-ispiża li ġarrab korp fis-settur pubbliku b'rabta mal-ġbir inizjali u l-produzzjoni tad-dokumenti konċernati. F'dan il-każ, kull dħul irċevut f'dak ir-rigward, pereżempju miżati jew taxxi bħal tal-boll, li jnaqqsu jew ipaċu dik l-ispiża, irid jitqies ukoll. Ir-rekwiżiti tal-awtofinanzjament għall-korpi fis-settur pubbliku jistgħu jitqiesu meta tiġi determinata l-ispiża skont l-Artikolu 6 tad-Direttiva. Dan japplika għaliex l-elementi tal-ispiża biss, flimkien ma' redditu raġjonevoli, li huma marbuta mal-ipproċessar tad-dokumenti meħtieġ għall-użu mill-ġdid u stabbiliti fl-Artikolu 6, jiġu kkunsidrati. Il-Qorti b'dan: Tiċħad l-applikazzjoni bħala inammissibbli. Tordna lir-rikorrent iħallas l-ispejjeż li ġarrab il-konvenut. Fil-21 ta' Jannar 2015 l-Awtorità ta' Sorveljanza tal-EFTA, irrappreżentata minn Xavier Lewis u Øyvind Bø, li qegħdin jaġixxu ta' Aġenti tal-Awtorità ta' Sorveljanza tal-EFTA, Rue Belliard 35, 1040 Brussell, il-Belġju, ħadet azzjoni kontra l-Iżlanda fil-Qorti tal-EFTA. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li fin-nuqqas li tadotta u/jew tinottifka l-Awtorità ta' Sorveljanza tal-EFTA minnufih, bil-miżuri neċessarji għall-implimentazzjoni tal-Att li hemm referenza għalihom fil-punt 1a, is-seba' inċiż, tal-Kapitolu XXIV tal-Anness II tal-Ftehim taż-Żona Ekonomika Ewropea (id-Direttiva tal-Kummissjoni 2010/26/UE tal-31 ta' Marzu 2010 li temenda d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq), kif adattata għall-Ftehim skont il-Protokoll 1 tiegħu, fiż-żmien preskritt, l-Iżlanda naqset milli tissodisfa l-obbligi tagħha skont l-Artikolu 3 tal-Att u l-Artikolu 7 tal-Ftehim. Tordna lill-Iżlanda tħallas l-ispejjeż tal-proċedimenti. L-applikazzjoni tindirzza n-nuqqas tal-Iżlanda li tikkonforma, sa mhux iktar tard mit-18 ta' Frar 2014, ma' opinjoni motivata mogħtija mill-Awtorità ta' Sorveljanza tal-EFTA fit-18 ta' Diċembru 2013 rigward in-nuqqas tal-Istat milli jimplimenta fl-ordni legali nazzjonali tiegħu d-Direttiva tal-Kummissjoni 2010/26/UE tal-31 ta' Marzu 2010 li temenda d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq, kif imsemmi fil-punt 1a, is-seba' inċiż, tal-Kapitolu XXIV tal-Anness II għall-Ftehim taż-Żona Ekonomika Ewropea, u kif adattata għal dak il-Ftehim skont il-Protokoll 1 tiegħu ("l-Att"). L-Awtorità ta' Sorveljanza tal-EFTA ssostni li l-Iżlanda ma ssodisfatx l-obbligi tagħha skont l-Artikolu 3 tal-Att u skont l-Artikolu 7 tal-Ftehim ŻEE billi ma adottatx, u/jew ma nnotifikatx lill-Awtorità ta' Sorveljanza tal-EFTA, bil-miżuri kollha meħtieġa sabiex jiġi implimentat l-Att fiż-żmien preskritt. Fil-21 ta' Jannar 2015 l-Awtorità ta' Sorveljanza tal-EFTA, irrappreżentata minn Xavier Lewis u Janne Tysnes Kaasin, li qegħdin jaġixxu ta' Aġenti tal-Awtorità ta' Sorveljanza tal-EFTA, Rue Belliard 35, 1040 Brussell, il-Belġju, ħadet azzjoni kontra l-Iżlanda fil-Qorti tal-EFTA. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li bin-nuqqas li tadotta l-miżuri meħtieġa bħala parti mill-ordni legali interna, l-Att li hemm referenza għaliha fil-punt 66he tal-Anness XXII għall-Ftehim dwar iż-Żona Ekonomika Ewropea (Ir-Regolament ta' Implimentazzjoni tal-Kummissjoni (UE) Nru 104/2013 tal-4 ta' Frar 2013 li jemenda r-Regolament (UE) Nru 185/2010 fir-rigward tal-iskrinjar ta' passiġġieri u ta' persuni għajr il-passiġġieri permezz ta' tagħmir għall-Individwazzjoni ta' Traċċi ta' Splussivi (ETD) flimkien ma' Tagħmir li Jinżamm fl-Idejn għall-Individwazzjoni tal-Metall (HHMD)), kif adattat għall-Ftehim skont il-Protokoll 1 tiegħu, fiż-żmien preskritt, l-Iżlanda naqset milli tissodisfa l-obbligi tagħha skont l-Artikolu 7 tal-Ftehim. Tordna lill-Iżlanda tħallas l-ispejjeż tal-proċedimenti. L-applikazzjoni tindirizza n-nuqqas tal-Iżlanda li tikkonforma, sa mhux iktar tard mid-9 ta' Settembru 2014, ma' opinjoni motivata mogħtija mill-Awtorità ta' Sorveljanza tal-EFTA fid-9 ta' Lulju 2014 rigward in-nuqqas tal-Istat li jimplimenta fl-ordni ġuridiku nazzjonali tiegħu r-Regolament ta' Implimentazzjoni tal-Kummissjoni (UE) Nru 104/2013 tal-4 ta' Frar 2013 li jemenda r-Regolament (UE) Nru 185/2010 fir-rigward tal-iskrinjar ta' passiġġieri u ta' persuni għajr il-passiġġieri permezz ta' tagħmir għall-Individwazzjoni ta' Traċċi ta' Splussivi (ETD) flimkien ma' Tagħmir li Jinżamm fl-Idejn għall-Individwazzjoni tal-Metall (HHMD), kif imsemmi fil-punt 66he tal-Anness XIII tal-Ftehim taż-Żona Ekonomika Ewropea, u kif adattat għal dak il-Ftehim permezz tal-Protokoll 1 tiegħu u għall-adattamenti settorjali fl-Anness XIII ("l-Att"). L-Awtorità ta' Sorveljanza tal-EFTA ssostni li l-Iżlanda ma ssodisfatx l-obbligi tagħha skont l-Artikolu 7 tal-Ftehim ŻEE billi naqset milli tagħmel l-Att bħala tali parti mill-ordinament ġuridiku intern tagħha fiż-żmien stipulat. L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7507 — Wärtsilä/L-3 MSI, fl-indirizz li ġej: Klassi 1.6. Frott, ħxejjex u ċereali, friski jew ipproċessati L-"Artichaut du Roussillon" hija qaqoċċa tal-ġenus Cynara, pjanta dikotiledona tal-Asteraċei. Din ġejja minn dawn il-varjetajiet: Blanc hyérois (imsejħa wkoll Macau), Calico, Pop Vert, Salambo u Violet VP 45. L-"Artichaut du Roussillon" tinbiegħ biss meta friska u tissodisfa dawn il-kriterji: kulur aħdar jew vjola, ras il-qaqoċċa: globulari fejn jidħlu l-varjetajiet Blanc hyérois, Calico, Pop Vert u Salambo, fejn id-dijametru jiġi definit skont id-daqsijiet li ġejjin: 9 sa 11-il cm għad-daqs ta' 18, 11 sa 13-il cm għad-daqs ta' 15, aktar minn 13-il cm għad-daqs ta' 12; żgħira u tawwalija, ċilindrika u ġejja għall-ponta fejn tidħol il-varjetà Violet VP 45, b'dijametru li jvarja minn 3,5 sa 6 cm; brakti fin-nofs magħluqin sew, il-ftuħ tal-ewwel żewġ ċrieki żgħar ta' brakti, togħma ħelwa, ratba b'konsistenza soda u ftit fibruża. L-"Artichaut du Roussillon" ma għandha l-ebda difetti ħlief għal xi eċċezzjonijiet ta' difetti superfiċjali fil-qoxra tal-brakti jew id-difetti li ġejjin (diment li ma jaffettwawx l-apparenza ġenerali tal-prodott, il-kwalità, il-konservazzjoni u l-preżentazzjoni fl-ippakkjar): difett żgħir fil-forma, deterjorament żgħir minħabba l-ġlata (xaqqijiet), brix ħafif ħafna. L-"Artichaut du Roussillon" tinbiegħ fi trejs b'daqs ta' 60 cm × 40 cm, jew f'bukketti ta' ħamest irjus tal-qaqoċċ (il-varjetà Violet VP 45 biss). Il-pendunkuli tal-"Artichaut du Roussillon" huma maqtugħin sewwa u għandhom tul ta' inqas minn jew daqs 10 cm jew (ħlief għall-qaqoċċ li jkun f'bukketti). L-"Artichaut du Roussillon" tinqata' fir-rebbiegħa, minn Marzu, u l-varjetà Violet VP 45 tinqata' fil-ħarifa. Il-produzzjoni u l-ħsad isiru fiż-żona ġeografika. Wara l-ħsad, il-qatgħat ta' qaqoċċ jgħaddu minn gradazzjoni u f'perjodu massimu ta' 24 siegħa (jiem ta' xogħol) wara l-ħsad, dawn: jitpoġġew fil-kesħa (it-temperatura hija ta' bejn 4 °C et 10 °C), jiġu magħżula, ppakkjati, u ttrasportati. Il-qaqoċċ jixxarrab wara l-ippakkjar biex jiġi kkonservat aħjar. Il-ħin bejn il-ħsad u t-trasportazzjoni ma għandux jaqbeż is-sitt ijiem biex b'hekk tiġi żgurata l-freskezza tal-prodott. Meta l-"Artichaut du Roussillon" tiġi ppakkjata f'pakketti tat-tip 60 × 40 cm, dawn il-pakketti jiġu ssiġillati permezz ta' apparat li jitlef l-integrità tiegħu meta jitqiegħed għall-bejgħ, għal għand il-konsumatur finali. Kull ippakkjar, pakkett jew unità mibjugħa lill-kosnumaturi, jiġi identifikat permezz ta': l-isem tal-prodott "Artichaut du Roussillon", il-logo tal-IĠP tal-Unjoni Ewropea. L-"Artichaut du Roussillon" tinżara' u tinħasad fiż-żona ġeografika li tikkonsisti minn dawn il-muniċipalitajiet fid-dipartiment tal-Pyrénées Orientales: Iż-żona ġeografika tal-produzzjoni tal-"Artichaut du Roussillon" hija l-pjanura ta' Roussillon, b'amfiteatru enormi jħares fin-naħa tal-Lvant, lejn il-baħar Mediterran. Fit-Tramuntana tmiss mal-Corbières, fil-Punent mal-għoljiet ta' qabel il-muntanji Canigou u fin-Nofsinhar mal-Albères. Din iż-żona jgħaddu minnha tliet xmajjar: it-Têt, it-Tech u l-Agly. Il-ħamrija hija fonda, friska u tħalli l-ilma jgħaddi minnha. Il-ħamrija hija alluvjali, fejn jippredomina r-ramel u fejn it-tafal hu preżenti ftit li xejn. Il-klima hi tipikament Mediterranja, b'sajf sħun u niexef ħafna, inkwadrat minn żewġ perjodi ta' xita b'umdità fl-arja relattivament għolja (fil-bidu tar-rebbiegħa u l-ħarifa), u xitwa pjuttost ħafifa. Iż-żona ġeografika tal-"Artichaut du Roussillon" tibbenefika minn 'il fuq minn 300 jum bix-xemx, grazzi għal preżenza ta' rjieħ kontinwi: it-Tramuntana, riħ li jnixxef, u l-Marin, riħ sħun u umdu. F'Roussillon, it-tradizzjoni tat-tkabbir tal-ħxejjex tmur lura għal aktar minn elf sena, kif evidenti mill-ħolqien ta' sistema ta' kanali tal-irrigazzjoni tal-ġebel mis-seklu ħdax. F'Roussillon il-qaqoċċ ilu jiġi kkultivat mis-seklu tmintax. Madankollu, kien madwar is-sena 1830 li l-produzzjoni ħadet spinta 'l quddiem. Matul is-snin il-kultivaturi ta' Roussillon kienu kapaċi jiżviluppaw u jippreservaw it-teknika tagħhom, waħda pjuttost elevata, ta' kif jaħdmu r-raba'. L-analiżi tal-ħamrija ssir sabiex jintgħażlu ħbula tal-art tajbin għat-tkabbir tal-qaqoċċ: kontentut tat-tafal bejn 3 % u 20 %, kontenut massimu ta' ramel ta' 80 %, kontenut ta' ħama anqas minn 75 % u pH ogħla minn 6,5. Barra minn hekk, il-produtturi introduċew varjetajiet adattari b'mod gradwali: fis-snin 50 (il-Violet u s-selezzjoni VP 45 fl-1970), imbagħad fis-snin 60 (il-Blanc Hyérois), 80 u 90 (is-Salambo, il-Calico u l-Pop Vert). L-għarfien hu espress ukoll fl-użu ta' materjal tal-pjanti magħżul mill-produtturi fl-azjendi tagħhom (b'mod aktar rari mixtri lokalment għal bejn 5 sa 10 % tal-produzzjoni); il-multiplikazzjoni ta' materjal tal-pjanti fuq l-azjenda tikkontribwixxi sabiex jinżamm dan l-adattament. It-tħawwil bl-idejn isir f'raddi (ringieli ta' munzelli żgħar) sabiex jippermetti fluss ta' ilma aħjar permezz tal-invellar u jħares il-pjanti mill-kesħa u l-irjieħ. Il-produtturi jużaw dan il-metodu sabiex jikkontrollaw il-fluss tal-ilma tal-irrigazzjoni u jippermettu li l-qaqoċċ jibqa' jitkabbar b'mod regolari. Il-ħsad isir bl-idejn. Fl-aħħar nett, dan l-għarfien ifisser ukoll li jibqgħu jiġu rispettati l-użanzi u d-drawwiet fil-preżentazzjoni tal-bukketti tal-qaqoċċ vjola. L-"Artichaut du Roussillon" hi kkaratterizzata minn brakti magħluqin sew, indikazzjoni ta' freskezza u konservazzjoni tajba. Huwa distint b'mod organolettiku permezz tal-irtubija u l-ħlewwa; għandu konsistenza soda u ftit fibruża. Dawn il-karatteristiċi jippermettu li jittiekel nej, u hu rrinomat proprju għal dan. Finalment, l-"Artichaut du Roussillon" hi distinta minn qaqoċċ ieħor minħabba li tikber minn tal-ewwel fl-istaġun, u hekk tinbiegħ bħala l-ewwel qaqoċċ fir-rebbiegħa. L-"Artichaut du Roussillon" għandha reputazzjoni b'saħħitha abbażi tal-kwalità tagħha. Il-kundizzjonijiet tal-klima u tal-ħamrija fil-pjanura ta' Roussillon jagħmlu dan il-post ideali għall-kultivazzjoni tal-qaqoċċ. Il-klima ħafifa, flimkien man-numru kbir ta' ġranet xemxin jikkontribwixxu għall-prekoċità tal-"Artichaut du Roussillon". Il-kesħa moderata tax-xitwa tippermetti li l-ħamrija tistrieħ mingħajr ir-riskju tal-ġlata. Il-luminożità għolja ħafna hija element li jinfluwenza ċ-ċiklu tal-pjanta u t-togħma bellusija tal-"Artichaut du Roussillon". Il-ħamrija magħżula mill-produtturi hija ratba, fonda u b'kontentut baxx ta' tafal li jippermetti skular tajjeb ħafna, kundizzjoni indispensabbli għal din il-produzzjoni suxxettibbli għall-umdità żejda. Il-varjetajiet magħżula għall-produzzjoni tal-"Artichaut du Roussillon", grazzi għall-adatazzjoni tajba tagħhom għall-klima, jippermettu li l-qaqoċċ jinħasad meta l-umdità fl-arja tkun dik ideali biex l-irjus tal-qaqoċċ ikunu sodi, xi ħaġa li twassal għall-konservazzjoni tajba tal-prodott. It-tħawwil bl-idejn f'raddi flimkien mat-teknika endemika tal-ilqugħ jippermetti ankraġġ tajjeb ħafna, u jħares il-pjanti mir-riħ ukoll. Provvista ta' ilma tajjeb u regolari, garantita kemm mill-irrigazzjoni kif ukoll mill-għeruq fondi ħafna (sa diversi metri) tgħin biex it-tkabbir ikun regolari u l-pjanti ma jitkiddux, xi ħaġa essenzjali sabiex tillimita l-linjifikazzjoni u sabiex il-qaqoċċ ikun sod kif ukoll artab u ftit fibruż. Dawn il-karatteristiċi jirriflettu l-kwalità tal-"Artichaut du Roussillon" li tista' tittiekel nejja. Fl-aħħar nett, il-ħsad li jsir bl-idejn biss jiżgura l-preservazzjoni tal-prodott speċifiku u jżomm it-tradizzjoni tal-"Poivrade" għall-varjetà vjola (ippreżentat f'bukketti). Ir-reputazzjoni tal-"Artichaut du Roussillon" tmur lura għall-bidu tas-seklu dsatax fejn jissemma il-Poivrade. L-"Artichaut du Roussillon" hi rikonoxxuta wkoll fil-gastronomija Katalana Franċiża; numru ta' riċetti tradizzjonali inkluż fil-ktieb ta' E.Comelade, "L'artichaut, l'or vert du Roussillon" li ħareġ fl-2006 u li jsaħħaħ ir-reputazzjoni tiegħu. Barra minn hekk, għal kważi 15-il sena, il-festa tal-qaqoċċ li ssir fl-1 ta' Mejju hija avveniment mistenni fir-reġjun. It-"tellieqa tal-qaqoċċa", tiġrija fuq medda ta' 10 km fil-kampanja, hija kompetizzjoni kwalifikattiva għall-kampjonat Franċiż tat-tiġrijiet fit-triq. Ir-referenzi għall-qaqoċċ huma komuni fl-ismijiet tal-villaġġi li jinsabu fiż-żona ġeografika (il-lokalità "Carxofe", li tfisser "qaqoċċa", f'Villelongue-de-la-Salanque pereżempju). (it-tieni subparagrafu tal-Artikolu 6(1) ta' dan ir-Regolament)